**Zavod Center za informiranja, sodelovanje in razvoj nevladnih organizacij**

Povšetova 37, 1000 Ljubljana,

ki ga zastopa Goran Forbici

ID za DDV: SI51717034

(v nadaljnjem besedilu »CNVOS«)

in

**……………………..**

ki ga zastopa ………………….

Davčna številka oz. ID za DDV: ...................

(v nadaljnjem besedilu »upravičenec«)

sklepata naslednjo

**Pogodbo o izvajanju projekta v okviru Programa Impact4values 2.0**

št. pogodbe \_\_\_\_\_\_\_\_\_\_\_\_\_\_\_\_\_\_\_

Uvodne določbe

**1. člen**

1 (1) CNVOS in upravičenec uvodoma ugotavljata:

* da se ta pogodba sklepa na podlagi Javnega razpisa za mreže nevladnih organizacij za zaščito vrednot EU, objavljenega na spletni strani <https://www.cnvos.si/impact4values/razpisi/> dne 31. 3. 2025 (v nadaljevanju »razpis«) ter sklepa upravnega odbora Programa Impact4values 2.0 z dne …………….. (v nadaljevanju »sklep«);
* da je razpis izvedel CNVOS, ki je bil izbran v postopku javnega razpisa Evropske izvajalske agencije za izobraževanje in kulturo (EACEA) – European Education and Culture Executive Agency (EACEA).

Posebni pogoji

**2. člen – Namen**

2 (1) Namen te pogodbe je ureditev pravic in obveznosti v zvezi z dodelitvijo sredstev Programa Imapact4values 2.0, za izvedbo projekta z nazivom: **......................** (v nadaljnjem besedilu »projekt«) v skladu z navedbo nalog v Prilogi I.

2 (2) Upravičenec prejme sredstva za izvajanje projekta skladno z določili in pogoji razpisa, te pogodbe in prilog, ki so sestavni del pogodbe in za katere upravičenec izjavlja, da jih pozna ter se z njimi strinja.

2 (3) Upravičenec sprejema sredstva in se zavezuje, da za izvedbo projekta v celoti odgovarja sam.

2 (4) V primeru, da so v projekt vključene tudi partnerske organizacije, upravičenec odnose s partnerji ureja s sklenitvijo partnerske pogodbe.

**3. člen – Trajanje projekta in rok izvedbe projekta**

3 (1) Pogodba stopi v veljavo z dnem podpisa vseh pogodbenih strank.

3 (2) Izvajanje projekta se bo pričelo ...............

3 (3) Obdobje izvajanja projekta je skladno s Prilogo I, traja do ............... in znaša **.......... mesecev.**

3 (4) Ne glede na prejšnji odstavek lahko upravičenec naloge iz Načrta krepitve kapacitet, ki je Priloga III te pogodbe, izvaja tudi po koncu projekta. Pogodbeni stranki se izrecno dogovorita, da bo izvajalec aktivnosti iz Priloge III izvedel najkasneje do \_\_\_\_\_\_\_\_\_\_. O tem bo upravičenec poročal na posebnem obrazcu.

**4. člen – Financiranje projekta**

4 (1) Celotni upravičeni stroški projekta znašajo **........... EUR**.

4 (2) Znesek dotacije bo izplačan kot pavšal, za katerega 100% višino sredstev zagotavlja Program Impact4values 2.0.

**5. člen – Vmesno in končno poročanje ter plačila**

5 (1) Vmesno in končno poročilo mora upravičenec pripraviti in predložiti skupaj z zahtevki za plačilo v skladu s Prilogo II.

 Upravičenec prejme predplačilo v višini 50 % sredstev na podlagi zahtevka za predplačilo, ki

ga posreduje CNVOS ob podpisu pogodbe.

 Upravičenec bo posredoval vmesno in končno poročilo skladno z naslednjo dinamiko:

|  |  |  |
| --- | --- | --- |
| Poročilo | Obdobje poročanja | Rok za predložitev poročila |
| 1. vmesno poročilo |  |  |
| Končno poročilo |  | *En mesec po zaključku projekta* |

Končni saldo sredstev se izplača upravičencu po tem, ko le-ta predloži svoje končno vsebinsko poročilo o izvedenem projektu in ga CNVOS odobri. CNVOS izda pisno potrdilo, da so bile naloge opravljene v skladu s to pogodbo.

5 (2) Dinamika plačila bo izvršena v skladu z določili Priloge II, in sicer:

* predplačilo v višini 50 % odobrenih sredstev, kar znaša **……… EUR,** v 14 dneh po podpisu pogodbe in prejemu zahtevka za izplačilo predplačila,
* vmesno plačilo po potrditvi vmesnega poročila v skupni višini največ 40 % odobrenih sredstev kar znaša **……………… EUR**
* končno plačilo v predvideni višini 10 % odobrenih sredstev, kar znaša **…………** **EUR,** po potrditvi končnega poročila, ki bo opravljeno v skladu s 5 (3) in 5 (4) točko te pogodbe.

5 (3) Upravičenec lahko na podlagi objektivnih razlogov zaprosi za izredno vmesno plačilo do višine 30 % odobrenih sredstev. Če skrbnik pogodbe izredno vmesno plačilo odobri, se dodeljeni znesek odšteje od naslednjega rednega plačila. Končnih 10 % vrednosti pogodbe se v vsakem primeru zadrži do potrditve končnega poročila.

5 (4) Podlaga za vmesna plačila je priprava vmesnega poročila, ki ga upravičenec predloži skupaj z zahtevkom za izplačilo ustreznega deleža sredstev v 30 dneh po zaključku obdobja poročanja. CNVOS poročilo z zahtevkom za izplačilo pregleda in pozove upravičenca k morebitnim dopolnitvam. Le-ta dopolnitve dostavi v roku 10 delovnih dni. Po prejemu ustrezno dopolnjenega poročila CNVOS zahtevek za izplačilo pisno potrdi ter posreduje v izplačilo.

5 (5) Skrbnik pogodbe lahko v celoti zavrne poročilo in zahteva ponovno dostavo poročila, če je poročilo v takšnem stanju, da ga ni mogoče pregledati oz. če vsebuje toliko odstopanj in napak, da bi dopolnitve terjale nesorazmerno veliko časa. Presoja o tem, ali bi dopolnitve terjale nesorazmerno veliko časa, je avtonomna in samostojna odločitev CNVOS.

5 (6) Podlaga za končno plačilo je priprava končnega poročila. Upravičenec predloži končno poročilo o opravljenem delu s priloženim zahtevkom za izplačilo končnega salda sredstev CNVOS v 30 dneh po zaključku projekta. CNVOS končno poročilo pregleda in pozove upravičenca k morebitnim dopolnitvam. Le-ta dopolnitve dostavi v roku 10 delovnih dni. Po prejemu ustrezno dopolnjenega končnega poročila CNVOS pisno potrdi zahtevek za izplačilo in posreduje v izplačilo..

5 (7) Vsa izplačila, razen predplačila ali izrednega vmesnega plačila, bodo opravljena na podlagi ocene napredka projekta oz. napredka pri doseganju rezultatov (Priloga I). V primeru, da bo napredek manjši od pričakovanj, za kar pa ne bo objektivnih razlogov, in bo CNVOS presodil, da so rezultati ogroženi, lahko zmanjša izplačila v skladu s 7. členom te pogodbe.

5 (8) Rok za vmesno in končno plačilo je 10. dan po datumu izdaje posameznega pisnega potrdila s strani CNVOS. Če plačilo zapade na dela prosti dan, soboto ali nedeljo, bo izvedba plačila prvi naslednji delovni dan, ki sledi roku zapadlosti.

5 (9) Vsa plačila po tej pogodbi bodo izvršena na naslednji bančni račun:

št. transakcijskega računa*:* ………………, naziv banke:………………….., imetnik računa: …………………..

**6. člen – Obveznosti upravičenca**

6 (1) Upravičenec se zavezuje, da bo projekt izvedel tako, da bo dosegel rezultate zapisane v Prilogi I.

6 (2) Upravičenec je dolžan zagotoviti udeležbo predstavnikov svoje organizacije in/ali predstavnikov partnerjev na vseh usposabljanjih organiziranih v okviru programa Impact4values 2.0 in v skladu s to pogodbo. Neudeležba v programu krepitve kapacitet predstavlja bistveno kršitev pogodbe, zaradi česar se lahko pogodba tudi odpove.

6(3) Upravičenec bo predhodno pisno obvestil CNVOS o vsaki večji vsebinski in časovni spremembi projekta. Vsebinske spremembe so možne pod pogojem, da ne spreminjajo prvotnega namena projekta. V primeru večjih sprememb projekta mora o tem upravičenec pisno obvestiti CNVOS. V primeru odobritve sprememb se sklene dodatek k pogodbi. Kot večje spremembe se štejejo:

* zamenjava partnerjev v projektu,
* odstopanja pri doseganju vrednosti učinkov in rezultatov, ki presegajo 15 % načrtovane vrednosti,
* druge večje vsebinske spremembe, ki lahko vplivajo na doseganje ciljev in rezultatov projekta.

6 (4) Upravičenec bo CNVOS do 31. 12. 2035 zagotavljal vse informacije in potrebno originalno dokumentacijo za preverjanje upravičenosti prijavljenih stroškov, izvajanje projekta v skladu s to pogodbo in izpolnjevanje drugih obveznosti iz te pogodbe. Zagotovljene informacije morajo biti točne, natančne in popolne ter v zahtevani obliki, vključno z elektronsko obliko. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev donacije.

6 (5) Upravičenec mora voditi natančno evidenco stroškov v skladu z veljavnimi računovodskimi standardi in splošno sprejetimi računovodskimi načeli.

6 (6) Upravičenec mora CNVOS nemudoma obvestiti tudi o vseh drugih spremembah okoliščin, ki so vplivale na odločitev o dodelitvi dotacije, kot je na primer sprememba njihovega temeljnega akta, pravnega, finančnega ali ustanoviteljskega položaja in o drugih spremembah okoliščin, ki vplivajo na izpolnjevanje določil po tej pogodbi. Če upravičenec po podpisu pogodbe ugotovi, da projekta ne bo mogel izvesti, mora o tem takoj pisno obvestiti CNVOS.

6 (7) Upravičenec lahko v primeru objektivnih razlogov, ki so vplivali na zamudo pri izvajanju projekta, CNVOS zaprosi za podaljšanje projekta za največ 3 mesece. Pisno prošnjo mora upravičenec utemeljiti.

6 (8) Upravičenec se obveže, da bodo vse aktivnosti po tej pogodbi izvedene v skladu z najvišjimi etičnimi standardi, temeljnimi pravicami in vrednotami EU, drugimi veljavnimi predpisi EU ter nacionalno zakonodajo. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije ali odpove pogodbo in zahteva vrnitev donacije.

6(9) Upravičenec mora ves čas trajanja projekta po tej pogodbi spoštovati temeljne pravice in vrednote EU ter veljavno EU in nacionalno zakonodajo. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije ali odpove pogodbo in zahteva vrnitev donacije.

6 (10) Upravičenec se obveže, da bo v okviru dejavnosti informiranja in obveščanja javnosti o projektu spoštoval navodila glede označevanja in komuniciranja, ki so objavljena na <https://www.eacea.ec.europa.eu/about-eacea/visual-identity/visual-identity-programming-period-2021-2027/european-flag-emblem-and-multilingual-disclaimer_en>. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev sorazmernega dela donacije.

6 (11) Upravičenec mora biti pozoren na vsako dejanje ali možno nasprotje interesov in mora sprejeti vse ukrepe, da se mu izogne. Kot nasprotje interesov se šteje katerakoli situacija, v kateri bi lahko bilo ogroženo nepristransko in objektivno izvajanje projekta po tej pogodbi zaradi razlogov, ki vključujejo družinski ali drug zasebni interes, politično ali nacionalno pripadnost, gospodarski interes ali kateri koli drug neposredni ali posredni interes.

6 (12) V primeru, da pride do okoliščin, ki predstavljajo ali bi lahko vodili do nasprotja interesov, mora o tem upravičenec nemudoma pisno obvestiti CNVOS in nemudoma sprejeti vse potrebne ukrepe za odpravo te situacije. CNVOS lahko preveri, ali so sprejeti ukrepi ustrezni in zahteva, da se sprejmejo dodatni ukrepi. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije ali odpove pogodbo.

6 (13) Upravičenec bo podatke, dokumente ali drugo gradivo, ki so pisno opredeljeni kot občutljivi podatki, tajni podatki ali poslovna skrivnost varoval kot zaupne ves čas izvajanja aktivnosti po tej pogodbi oziroma najmanj do 31. 12. 2035. Obveznost zaupnosti občutljivih podatkov ne velja, če razkritje zahteva veljavna zakonodaja ali sta se o tem stranki izrecno dogovorili.

**7. člen – Nadzor nad izvajanjem projekta in doseganjem rezultatov projekta**

7 (1) Upravičenec se zavezuje, da bo zagotovil pooblaščenim osebam CNVOS in Evropske komisije ter drugih institucij nadzora kot so OLAF, EPPO in Računsko sodišče, dostop do fizičnih rezultatov projekta ter dokumentacije vezane na vsebinsko izvedbo projekta in vpogled vanjo do 31. 12. 2035. Kršitev pomeni bistveno kršitev pogodbe, zaradi česar si CNVOS pridržuje pravico, da ustavi plačila, zmanjša znesek dotacije, odpove pogodbo ali zahteva vrnitev donacije.

7 (2) Če se ugotovi, da je upravičenec prejel sredstva neupravičeno, mora upravičenec

neupravičeno prejeta sredstva vrniti, skupaj z zakonitimi obrestmi od dneva nakazila do dneva vračila.

7 (3) Upravičenec s podpisom pogodbe zagotavlja, da za izvedbo projektnih dejavnosti, ki so predmet financiranja iz Programa Impact4values 2.0, ni prejel ali mu ni niso bila že odobrena sredstva državnega ali lokalnega proračuna, sredstva Evropske unije ali druga sredstva.

7 (4) Upravičenec s podpisom pogodbe zagotavlja, da so vsi podatki, navedeni v vlogi na javni razpis, resnični in točni ter vsa predložena dokumentacija verodostojna. Če se naknadno ugotovi, da je upravičenec sredstva pridobil na podlagi neresničnih navedb ali podatkov, se pogodbeni stranki izrecno dogovorita, da se pogodbo avtomatično prekine, upravičenec pa je dolžan že izplačana sredstva vrniti skupaj z zamudnimi obrestmi od dneva nakazila do dneva vračila.

7(5) Priloga I k tej pogodbi vsebuje rezultate, ki jih upravičenec mora doseči. Uspešnost doseganja rezultatov CNVOS preverja ob vsakokratnih poročilih ali ob pregledih na terenu. Če se izkaže, da rezultatov zaradi objektivnih okoliščin ne bo mogoče doseči, lahko stranki pogodbe na predlog upravičenca dogovorita nove rezultate.

7(6) V primeru, da upravičenec do \_\_\_\_\_\_\_ ne izvede načrta krepitve kapacitet iz razlogov, ki so na strani upravičenca, lahko CNVOS zahteva sorazmerno vračilo izplačanih sredstev, a največ v višini 5 odstotkov vrednosti celotnih upravičenih stroškov projekta po tej pogodbi.

7 (7) V primeru, da dogovorjeni projektni rezultati ne bodo doseženi, rezultate projekta ovrednoti posebna skupina za oceno višine zmanjšanja sredstev v sestavi skrbnik pogodbe, drug skrbnik pogodbe in vodja programa. Vsak član skupine oceni procentualno odstopanje doseženih rezultatov od načrtovanih in vpliv odstopanja na doseganje ciljev projekta. Če odstopanje ni imelo vpliva na doseganje ciljev projekta oz. je bil ta zanemarljiv, se finančna sredstva za projekt ne zmanjšajo. Če skupina oceni, da odstopanje pomembno vpliva na doseganje ciljev projekta, upravni odbor programa sprejme odločitev o ustavitvi plačil, zmanjšanju zneska dotacije ali odpovedi pogodbe. Upravni odbor o odločitvi obvesti upravičenca, ki lahko v roku 10 delovni dni zagotovi dodatne informacije in zaprosi za ponovno presojo ali se pritoži na odločitev upravnega odbora.

7 (8) Pri vrednotenju doseganja rezultatov projekta se upoštevajo le rezultati, ki so nastali v okviru in času trajanja projekta, ter so tudi ustrezno označeni z logotipom EU in navedbo financerja, kot je to navedeno v členu 6(10).

**8. člen – Skrbniki pogodbe**

8 (1) Pogodbene stranke se obvezujejo, da bodo naredile vse, kar je potrebno za izvršitev te pogodbe in da bodo ravnali kot dobri gospodarji.

8 (2) Pogodbeni stranki imenujeta skrbnike pogodbe:

* v imenu CNVOS: ……………, tel. št. ……….. e-naslov: …………..
* v imenu upravičenca: …………., tel. št. ……………, e-naslov: …………….

8 (3) V primeru menjave skrbnikov pogodbe sklenitev dodatka k pogodbi ni potrebna. Pogodbena stranka, ki je zamenjala skrbnika pogodbe je dolžna drugo pogodbeno stranko o spremembi obvestiti z dopisom v roku 8 delovnih dni od spremembe.

**Končne določbe**

**9. člen – Končne določbe**

9 (1) V primeru, da v času trajanja te pogodbe oziroma obveznosti po tej pogodbi pride do spremembe statusa upravičenca, se vse obveznosti iz te pogodbe prenesejo na njegovega pravnega naslednika, v kolikor le ta izpolnjuje vse pogoje, ki jih je izpolnjeval upravičenec.

9 (2) Morebitne spore v zvezi s to pogodbo bodo pogodbene stranke reševale sporazumno. Če sporazuma ne bo mogoče skleniti, je za razreševanje sporov pristojno sodišče v Ljubljani.

9 (3) Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot dodatek k tej pogodbi.

9 (4) V primeru neskladja med določili prilog in določili te pogodbe, imajo prednost določila te pogodbe.

9 (5) Pogodba je sestavljena v dveh enakih izvodih v slovenskem jeziku, od katerih prejme upravljavec en (1) izvod in upravičenec en (1) izvod pogodbe.

**10. člen – Priloge k pogodbi**

10 (1) Tem posebnim pogojem pogodbe so priloženi naslednji dokumenti in so obvezujoči za vse stranke kot sestavni del pogodbe:

Priloga I: Podroben opis projekta in obveznih rezultatov

Priloga II: Zahtevek za plačila po pogodbi o izvajanju projekta

Priloga III: Načrt krepitve kapacitet

|  |  |
| --- | --- |
| **Za upravičenca:** | **Za CNVOS** |
| Ime: |  | Ime: | **Zavod Center za informiranja, sodelovanje in razvoj nevladnih organizacij**Goran Forbici, direktor |
| Podpis: |  | Podpis: |  |
| Datum: |  | Datum: |  |